**Ügyleírás**

**Rendkívüli települési támogatás:**

**Jogszabályi háttér**

* Az általános közigazgatási rendtartásról szóló 2016. évi CL. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
* A szociális igazgatásról és a szociális ellátásokról szóló 1993. évi III. törvény
* Pusztavacs Községi Önkormányzat Képviselő-testületének 5/2020. (VIII.27.) számú önkormányzati rendelete a szociális gondoskodás helyi szabályairól

**Rendkívüli települési támogatás**

1. nyújtható annak a személynek, aki önmaga illetve családja létfenntartásáról más módon nem tud gondoskodni vagy alkalmanként jelentkező többletkiadások – így különösen betegséghez, halálesethez, elemi kár elhárításához, a válsághelyzetben lévő várandós anya gyermekének megtartásához, iskoláztatáshoz, a gyermek fogadásának előkészítéséhez, a nevelésbe vett gyermek családjával való kapcsolattartásához, a gyermek családjába való visszakerülésének elősegítéséhez kapcsolódó kiadások- vagy a gyermeke hátrányos helyzete miatt anyagi segítségre szorul és:
2. családjában az egy főre jutó jövedelem az öregségi nyugdíj mindenkori legkisebb összegének 200 %-át (57 000.- Ft-ot)
3. egyedülálló esetében a 250 %-át nem haladja meg (71 250.- Ft)
4. a háztartásban élők egyikének sincs vagyona
5. a polgármester hivatalból rendkívüli települési támogatást köteles nyújtani, amennyiben annak hiányában a késedelem elháríthatatlan kárral vagy veszéllyel járna. Ilyen esetben a támogatást igénylő jövedelemihelyzetének igazolásától el lehet tekinteni.
6. A képviselő-testület saját hatáskörben hivatalból, több, hasonló szociális helyzetben élő, azonos korosztályhoz tartozó személynek rendkívüli települési támogatást állapíthat meg.
7. A rendkívüli települési támogatás maximális összege alkalmanként az 50 000.- Ft-ot nem haladhatja meg.
8. A támogatás megállapítható mind pénzbeli, mind természetbeni formában (élelmiszercsomag, élelmiszervásárlási utalvány)

Rendkívüli települési támogatás az erre szolgáló kérelem kitöltésével igényelhető. A kérelem letölthető vagy beszerezhető a Pusztavacs Községi Polgármesteri Hivatalban (2378 Pusztavacs, Bélke tér 10.). A kitöltött és aláírt kérelem a szükséges csatolt dokumentumokkal együtt személyesen vagy meghatalmazott útján a hivatal szociális irodájába nyújtható be. A kérelmet az ügyintéző megvizsgálja és amennyiben hiányosságot tapasztal, 8 napon belül – a hiányosságok, jogkövetkezmény, valamint határidő megjelölésével - hiánypótlásre szólítja fel a kérelmezőt. Amennyiben a kérelmező a hiánypótlásnak a határidő lejártáig nem tesz eleget és a határidő meghosszabbítását nem kéri, az eljárás megszüntetésre kerül.

A rendkívüli települési támogatás megállapításáról szóló határozatot a polgármester írja alá, ezt követően kézbesítésre kerül a kérelmező részére.

**A kérelem kötelező mellékletei**

A háztartás jövedelemigazolásai / alkalmi munka nyilatkozat/ igazolás regisztrált álláskeresői nyilvántartásba vételről / családtámogatási ellátások

**Eljárási illeték**

Az eljárás díj- és illetékmentes

**Eljárási határidő**

Sommás eljárásban 8 nap